ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1998 σχετικά με την τροποποίηση της απόφασης 97/222/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας [κοινοποιηθείσα υπό τον αριθμό Ε(1998) 4347] (Κείμενο που παρουσιάζει ενδιαφέρον για τον ΕΟΧ) (1999/62/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου, της 12ης Δεκεμβρίου 1972, σχετικά με τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου, χοιρείου, προβείου και αιγείου είδους, και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 21 στοιχείο α) και το άρθρο 22,

Εκτιμώντας:

ότι η απόφαση 97/222/ΕΚ της Επιτροπής (3), όπως τροποποιήθηκε από την απόφαση 98/246/ΕΚ (4), καταρτίζει κατάλογο τρίτων χωρών από τις οποίες τα κράτη μέλη επιτρέπουν την εισαγωγή προϊόντων με βάση το κρέας 7

ότι οι υγειονομικοί όροι και η κτηνιατρική πιστοποίηση που διέπουν τις εισαγωγές οικόσιτων ζώων του βοείου και του χοιρείου είδους από ορισμένες ευρωπαϊκές χώρες θεσπίστηκαν με την απόφαση 98/372/ΕΚ της Επιτροπής (5), όπως τροποποιήθηκε τελευταία από την απόφαση 98/505/ΕΚ (6) 7

ότι, λόγω του ότι εξακολουθεί να εμφανίζεται η κλασική πανώλη των χοίρων, στον πληθυσμό των αγρίων χοίρων έχουν θεσπιστεί ορισμένοι περιορισμοί όσον αφορά τις εισαγωγές ζωντανών χοίρων από ορισμένα τμήματα της Δημοκρατίας της Τσεχίας 7

ότι η ίδια διαίρεση σε περιφέρειες πρέπει να ισχύει για τις εισαγωγές προϊόντων με βάση το κρέας άγριων χοίρων από τη Δημοκρατία της Τσεχίας 7

ότι η Ευρωπαϊκή Κοινότητα έχει υποβάλει υγειονομικούς περιορισμούς σε ορισμένες περιοχές της Κροατίας λόγω ορισμένων προβλημάτων τα οποία αφορούν τους κτηνιατρικούς ελέγχους σε αυτές τις περιοχές 7 ότι, μετά από πρόσφατη κοινοτική κτηνιατρική αποστολή, φαίνεται ότι οι κτηνιατρικές υπηρεσίες της Κροατίας ελέγχουν κατά τρόπο ικανοποιητικό την εν λόγω χώρα στο σύνολό της 7

ότι, κατά συνέπεια, είναι σκόπιμο να επιτραπούν οι εισαγωγές προϊόντων με βάση το κρέας από την Κροατία 7

ότι ο έλεγχος των ζωονόσων στη Ζιμπάμπουε είναι ικανοποιητικός 7 ότι, κατά συνέπεια, είναι σκόπιμο να επιτραπούν οι εισαγωγές από τη Ζιμπάμπουε προϊόντων με βάση το κρέας που έχουν υποστεί θερμική επεξεργασία σε θερμοκρασία τουλάχιστον 80 °C η οποία θα πρέπει να επιτευχθεί σε ολόκληρο το κρέας κατά την επεξεργασία 7

ότι οι κτηνιατρικές αρχές της Τυνησίας διαβίβασαν ικανοποιητικές εγγυήσεις για να καταστούν δυνατές οι εισαγωγές από την Τυνησία προϊόντων με βάση το κρέας που έχουν υποστεί θερμική επεξεργασία σε θερμοκρασία τουλάχιστον 80 °C η οποία θα πρέπει να επιτευχθεί σε ολόκληρο το κρέας κατά την επεξεργασία 7

ότι πρέπει να τροποποιηθεί η απόφαση 97/222/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/222/ΕΚ τροποποιείται ως εξής:

1. Το μέρος Ι αντικαθίσταται από το μέρος Ι του παραρτήματος της παρούσας απόφασης.

2. Το μέρος ΙΙ αντικαθίσταται από το μέρος ΙΙ του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 21 Δεκεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 31. 12. 1972, σ. 28.

(2) ΕΕ L 24 της 30. 1. 1998, σ. 31.

(3) ΕΕ L 89 της 4. 4. 1997, σ. 39.

(4) ΕΕ L 98 της 31. 3. 1998, σ. 44.

(5) ΕΕ L 170 της 16. 6. 1998, σ. 34.

(6) ΕΕ L 226 της 13. 8. 1998, σ. 50.

ΠΑΡΑΡΤΗΜΑ

ΜΕΡΟΣ Ι

>ΘΕΣΗ ΠΗΝΑΚΑ>

ΜΕΡΟΣ ΙΙ

>ΘΕΣΗ ΠΗΝΑΚΑ>